Priekšlikums Padomes regula ar ko groza IV pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK /* COM/2006/0242 galīgā redakcija */





[pic] | EIROPAS KOPIENU KOMISIJA | Briselē, 31.5.2006 COM(2006) 242 galīgā redakcija Priekšlikums PADOMES REGULA ar ko groza IV pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (iesniegusi Komisija) PASKAIDROJUMA RAKSTS Regulas (EK) 850/2004 par noturīgiem organiskajiem piesārņotājiem 7. panta 4. punkta a) apakšpunktā noteikts, ka IV pielikumā uzskaitīto vielu saturs ir mazāks par koncentrāciju robežām, kas jānorāda IV pielikumā līdz 2005. gada 31. decembrim, ievērojot 17. panta 2. punktā minēto procedūru. Ievērojot 17. panta 1. punktu, jautājumos, kas attiecas uz atkritumiem saskaņā ar šo regulu, Komisijai palīdz komiteja, kas izveidota ar 18. pantu Direktīvā 75/442/EEK. Saskaņā ar iepriekšminēto 2006. gada 25. janvārī Komisija iesniedza regulas projektu balsošanai komitejā, kas izveidota saskaņā ar Direktīvas 75/442/EEK par atkritumiem 18. punktu. Regulas projekts balsošanā nesaņēma balsu kvalificētu vairākumu. Tāpēc saskaņā ar Lēmuma 1999/468/EK 5. pantā noteikto kārtību Padomes regulas priekšlikums tiek iesniegts Padomei. Ja Padome nepieņems lēmumu triju mēnešu laikā no priekšlikuma nosūtīšanas dienas, priekšlikumā ierosinātos pasākumus pieņems Komisija. Saskaņā ar Regulas (EK) 2004/850 7. panta 6. punktu un 14. panta 3. punktu Komisija iecerējusi ierosināt arī pasākumu par tādu atkritumu sacietināšanu, kas citādi būtu jāreģenerē, kuri satur PCDD/PCDFI koncentrācijās virs 1 μg/kg, bet atbilst koncentrācijas ierobežojumam 15 μg/kg PCDD/PCDF . Šis papildu pasākums ir atkarīgs no tā, vai PCDD/PCDF tiks noteikta šāda zemāka koncentrācijas robeža. Tā kā šis regulas projekts nesaņēma balsu kvalificētu vairākumu par koncentrācijas robežas pazemināšanu 15 μg/kg PCDD/PCDF, minētajam papildu pasākumam nebūtu nekādas nozīmes, un par to balsošana vēl netika ierosināta. Priekšlikums PADOMES REGULA ar ko groza IV pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (Dokuments attiecas uz EEZ) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK[1], un jo īpaši tās 7. panta 4. punkta a) apakšpunktu un 14. panta 3.punktu, tā kā: (1) Komisija veikusi pētījumu par Regulas Nr. 850/2004 to noteikumu īstenošanu, kas attiecas uz atkritumiem. (2) Koncentrācijas ierobežojumi, kas noteikti IV pielikumā, tiek uzskatīti par piemērotākajiem augsta aizsardzības līmeņa nodrošināšanai, ņemot vērā noturīgo organisko piesārņotāju noārdīšanos vai neatgriezeniskas pārvērtības. (3) Nav apstiprinātas piemērotas analītiskās metodes kopējās toksafena koncentrācijas noteikšanai, kas ir vairāk nekā 670 dažādu vielu maisījums. Tomēr minētajā pētījumā Eiropas Savienībā netika konstatēti nekādi krājumi, kas sastāv no toksafena, to satur vai ir ar to piesārņoti. Turklāt pētījumā noskaidrojies, ka visos gadījumos, kad atkritumos konstatēti noturīgi organiskie piesārņotāji pesticīdi, salīdzinājumā ar noteiktajām maksimāli pieļaujamajām koncentrācijām tās parasti ir paaugstinātas. Pašlaik pieejamās toksafena noteikšanas analītiskās metodes pagaidām var uzskatīt par šīs regulas mērķim pietiekami piemērotām. (4) Maksimāli pieļaujamo koncentrāciju PCDF / PCDD izsaka kā toksiskuma ekvivalentu koncentrāciju (“TEQ”), izmantojot Pasaules veselības organizācijas 1998. gadā pieņemtos toksiskuma ekvivalences koeficientus (“TEF”). Par dioksīniem līdzīgajiem PCB iegūts pietiekami daudz datu, lai iekļautu šos savienojumus, tiem nosakot toksiskuma ekvivalentu koncentrāciju (“TEQ”). (5) Heksahlorcikloheksāns (HCH) ir tehnisks produkts, kas satur dažādu izomēru maisījumu. Veikt to pilnīgu analīzi varētu būt nevajadzīgi. Toksiski ir tikai heksahlorcikloheksāna alfa-, beta- un gamma- izomēri. Tāpēc pieļaujamā koncentrācija attiecas tikai uz tiem. Lielākajai daļai gatavu nopērkamo analītisko standartu maisījumu, kas paredzēti šo savienojumu grupas analīzēm, norādīti tikai šie izomēri. (6) Tādēļ Regula (EK) Nr. 850/2004 ir attiecīgi jāgroza. (7) Ar Regulas (EK) Nr. 850/2004 17. panta 1. punktu izveidotā komiteja pēc apspriedes 2006. gada 25. janvārī saskaņā ar minētās regulas 17. panta 2. punktā noteikto procedūru nav sniegusi atzinumu par pasākumiem Komisijas regulas priekšlikumā, IR PIEŅĒMUSI ŠO REGULU. 1. pants Regulas (EK) Nr. 850/2004 IV pielikumu aizstāj ar šīs regulas pielikuma tekstu. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — Padomes priekšsēdētājs PIELIKUMS Regulas (EK) Nr. 850/2004 IV pielikumu aizstāj ar šādu. IV PIELIKUMS „VIELU SARAKSTS, UZ KURĀM ATTIECAS 7. PANTĀ NORĀDĪTIE ATKRITUMU APSAIMNIEKOŠANAS NOTEIKUMI VIELA | CAS numurs | EK Nr. | 7. PANTA 4. PUNKTA a) APAKŠPUNKTĀ MINĒTĀ KONCENTRĀCIJAS ROBEŽA | Aldrīns | 309-00-2 | 206-215-8 | 50 mg/kg | Hlordāns | 57-74-9 | 200-349-0 | 50 mg/kg | Dieldrīns | 60-57-1 | 200-484-5 | 50 mg/kg | Endrīns | 72-20-8 | 200-775-7 | 50 mg/kg | Heptahlors | 76-44-8 | 200-962-3 | 50 mg/kg | Heksahlorbenzols | 118-74-1 | 200-273-9 | 50 mg/kg | Mirekss | 2385-85-5 | 219-196-6 | 50 mg/kg | Toksafens | 8001-35-2 | 232-283-3 | 50 mg/kg | Polihlorbifenili (PCB) | 1336-36-3 and others | 215-648-1 | 50 mg/kg* | DDT 1,1,1-trihlor-2,2-bis-(4-hlorfenil)etāns | 50-29-3 | 200-024-3 | 50 mg/kg | Hlordekons | 143-50-0 | 205-601-3 | 50 mg/kg | Polihlordibenz-p-dioksīni un dibenzfurāni (PCDD/PCDF) | 15 μg/kg** | Heksahlorcikloheksāna (HCH) alfa-, beta- un gamma- izomēru summārais saturs | 58-89-9, 319-84-6, 319-85-7 | 206-270-8, 206-271-3 and 200-401-2 | 50 mg/kg | Heksabrombifenils | 36355-01-8 | 252-994-2 | 50 mg/kg | * Attiecīgos gadījumos izmanto Eiropas standartos EN 12766-1 un EN 12766-2 noteikto aprēķinu metodi. ** Koncentrācijas robežu nosaka kā PCDD un PCDF , izmantojot šādus toksiskuma ekvivalences koeficientus ( TEF ): PCDD | TEF | 2,3,7,8-TeCDD | 1 | 1,2,3,7,8-PeCDD | 1 | 1,2,3,4,7,8-HxCDD | 0,1 | 1,2,3,6,7,8-HxCDD | 0,1 | 1,2,3,7,8,9-HxCDD | 0,1 | 1,2,3,4,6,7,8-HpCDD | 0,01 | OCDD | 0,0001 | PCDF | 2,3,7,8-TeCDF | 0,1 | 1,2,3,7,8-PeCDF | 0,05 | 2,3,4,7,8-PeCDF | 0,5 | 1,2,3,4,7,8-HxCDF | 0,1 | 1,2,3,6,7,8-HxCDF | 0,1 | 1,2,3,7,8,9-HxCDF | 0,1 | 2,3,4,6,7,8-HxCDF | 0,1 | 1,2,3,4,6,7,8-HpCDF | 0,01 | 1,2,3,4,7,8,9-HpCDF | 0,01 | OCDF | 0,0001 | “ [1] OV L 158, 30.4.2004., 7. lpp. Labotā redakcija OV L 229, 25.6.2004., 5. lpp.